নাবালিকার শ্লীলতাহানির অভিযোগে এক যুবককে গণধোলাই দিলেন এলাকার বাসিন্দারা। শনিবার দুপুরে উত্তর দিনাজপুরের কর্ণজোড়ার উদয়পুরে ঘটনাটি ঘটেছে।

এই বিষয়ে অন্যান্য খবর

মহিলাদের শরীর নিয়ে টিটকিরি! এবার শুধতে হবে গুনাগার 
লোকাল ট্রেনে পুরুষের কুৎসিত কাজ প্রত্যক্ষ করেছেন, বিস্ফোরক বিদ্যা বালন


স্থানীয় সূত্রে জানা গিয়েছে, শনিবার উদয়পুরের বাসিন্দা একাদশ শ্রেনির এক ছাত্রী গৃহশিক্ষকের কাছে পড়তে যাচ্ছিল। অভিযোগ, সেই সময় রাস্তায় গোরা দে নামে এক যুবক তার পথ আটকায়। তার পরেই ওই নাবালিকার শ্লীলতাহানি করে অভিযুক্ত যুবক। ছাত্রীর চিৎকারে আশেপাশের বাড়ির লোকজন ছুটে আসে। পরিস্থিতি বেগতিক দেখে বাইকে করে এলাকা ছেড়ে চম্পট দেওয়ার চেষ্টা করে অভিযুক্ত গোরা। কিন্তু স্থানীয় বাসিন্দারা তাড়া করে ধরে ফেলেন তাকে। 
এর পরেই উত্তেজিত এলাকাবাসী অভিযুক্ত যুবককে রাস্তার পাশে একটি ইলেকট্রিক খুঁটির সঙ্গে বেঁধে গণধোলাই দেন। খবর পেয়ে দ্রুত ঘটনাস্থলে ছুটে আসে কর্ণজোড়া ফাঁড়ির পুলিশ। অভিযুক্ত যুবককে উদ্ধার করে ফাঁড়িতে নিয়ে যান তাঁরা।
দেখুন ভিডিও—
 

স্থানীয় এক বাসিন্দার দাবি, বেশ কয়েকদিন ধরেই এলাকায় এক শ্রেণির যুবকের উৎপাত বেড়েছে। রাস্তা দিয়ে অল্পবয়সি মেয়েরা গেলেই তাদের উদ্দেশ্যে অশালীন মন্তব্য করে ওই যুবকরা। পাশাপাশি নানাভাবে উত্যক্ত করার চেষ্টাও করা হত বলে অভিযোগ করেছেন তিনি।
কর্ণজোড়া ফাঁড়ির ওসি দীপেন্দু দাস জানান, “অভিযোগের ভিত্তিতে ধৃতের বিরুদ্ধে আইনানুগ ব্যবস্থা নেওয়া হবে। পাশাপাশি এই এলাকায় ইভটিজারদের ধরার জন্য টহলদারি রাখা হবে।’’